Κατά την αναθεώρηση του κοινού πλαισίου αναφοράς για εθνικά συστήματα επαγγελματικών προσόντων —το ευρωπαϊκό πλαίσιο επαγγελματικών προσόντων (ΕΠΕΠ) για τη διά βίου μάθηση*— η σύσταση έχει ως στόχο τη βελτίωση της διαφάνειας, της συγκρισιμότητας και της δυνατότητας μεταφοράς των επαγγελματικών προσόντων στην Ευρώπη. Ο γενικότερος στόχος είναι η συμβολή στον εκσυγχρονισμό των συστημάτων εκπαίδευσης και κατάρτισης και η αύξηση της απασχολησιμότητας, της κινητικότητας και της κοινωνικής ενσωμάτωσης των εργαζομένων και των εκπαιδευομένων. Η αναθεώρηση του ΕΠΕΠ διασφαλίζει ότι καλύπτονται όλα τα είδη και επίπεδα προσόντων, συμπεριλαμβανομένων των προσόντων τριτοβάθμιας εκπαίδευσης και επαγγελματικής εκπαίδευσης* και της κατάρτισης και της γενικής εκπαίδευσης, καθώς και των προσόντων που απονέμονται από τον ιδιωτικό τομέα και διεθνείς οργανισμούς του τομέα. Συστάσεις για τις χώρες της Ευρωπαϊκής Ένωσης (ΕΕ): να χρησιμοποιήσουν το ΕΠΕΠ ως πλαίσιο αναφοράς για τα εθνικά συστήματα επαγγελματικών προσόντων —συγκεκριμένα ανατρέχοντας στα επίπεδα ΕΠΕΠ που ορίζονται στο παράρτημα II, στα κριτήρια που ορίζονται στο παράρτημα III και στις αρχές διασφάλισης της ποιότητας που ορίζονται στο παράρτημα IV— και για σύγκριση με τα εθνικά συστήματα επαγγελματικών προσόντων άλλων χωρών της ΕΕ· κατά περίπτωση, να προωθούν τις διασυνδέσεις μεταξύ των συστημάτων ακαδημαϊκών μονάδων* και των εθνικών πλαισίων ή συστημάτων επαγγελματικών προσόντων λαμβανομένων υπόψη των κοινών αρχών για τα συστήματα ακαδημαϊκών μονάδων, που καθορίζονται στο παράρτημα V· να επανεξετάζουν και να επικαιροποιούν, όταν είναι σκόπιμο, τη συσχέτιση των επιπέδων των εθνικών συστημάτων επαγγελματικών προσόντων σύμφωνα με το αναθεωρημένο ΕΠΕΠ· να διασφαλίσουν τη διαφάνεια της διαδικασίας αντιστοίχισης και τη σωστή πληροφόρηση του κοινού, χρησιμοποιώντας τα πεδία δεδομένων σύμφωνα με το παράρτημα VI· να ενθαρρύνουν τη χρήση του ΕΠΕΠ από όλους τους ενδιαφερομένους (κοινωνικούς εταίρους, δημόσιες υπηρεσίες απασχόλησης, φορείς παροχής εκπαίδευσης, φορείς διασφάλισης της ποιότητας, δημόσιες αρχές)· να διασφαλίζουν τη συνέχιση και τον συντονισμό των καθηκόντων που εκτελούνται από τα εθνικά σημεία συντονισμού του ΕΠΕΠ*. Συστάσεις προς την Ευρωπαϊκή Επιτροπή: να συντονιστεί με χώρες της ΕΕ και άλλους οργανισμούς που συμμετέχουν στη συμβουλευτική ομάδα για το ΕΠΕΠ* για: να υποστηρίξει τη συνέπεια στην εφαρμογή του ΕΠΕΠ στην ΕΕ συγκεκριμένα μέσω της ανάπτυξης κοινών μεθόδων για τον προσδιορισμό των επιπέδων για τα επαγγελματικά προσόντα και μέσω της ανταλλαγής πληροφοριών και βέλτιστων πρακτικών μεταξύ των χωρών της ΕΕ· να αναπτύξει κατευθυντήριες γραμμές για την επικοινωνία σχετικά με το ΕΠΕΠ· και να διερευνήσει πιθανά κριτήρια και διαδικασίες για τη σύγκριση των εθνικών και τοπικών συστημάτων επαγγελματικών προσόντων τρίτων χωρών με το ΕΠΕΠ· να εξασφαλίσει επαρκή χρηματοδότηση από την ΕΕ για την εφαρμογή της σύστασης και για την αποτελεσματικότερη διοίκηση του ΕΠΕΠ με τη συμβουλευτική ομάδα για το ΕΠΕΠ· σε συνεργασία με τις χώρες της ΕΕ και όλους τους ενδιαφερόμενους, να εκτιμήσει και να αξιολογήσει τα μέτρα που έχει λάβει ανταποκρινόμενη στην παρούσα σύσταση και να υποβάλει έκθεση στο Συμβούλιο έως το 2022. Θα ήταν προτιμότερο να περιλάβει επίσης —εφόσον χρειάζεται— επανεξέταση και αναθεώρηση της παρούσας σύστασης.